Câți bani primești de la stat dacă ai aceste animale în curte în 2024. Un anunț extrem de important a venit recent de la Ministerul Agriculturi și Dezvoltării Rurale (MADR).
Românii care au aceste animale în curte primesc bani de la stat în 2024
Și în 2024, la fel ca în anii trecuți, crescătorii de animale din România beneficiază de o listă de subvenții APIA. Banii sunt acordați din fonduri europene. Valoarea acestor subvenții este stipulată în Planul Național Strategic 2023-2027, fiind aprobată la sfârșitul lui decembrie 2023.
Ministerul Agriculturii și Dezvoltării Rurale (MADR) a publicat regulile pentru plata pe cap de oi și capre. Pentru 2024, dispare condiția de a asigura un berbec cu origine la 35 de femele ovine înscrise sau neînscrise în registrele genealogice (RG) ale raselor.
De asemenea, nu mai e nevoie ca animalele să fie înscrise în RG pentru a obține sprijinul cuplat zootehnic (SCZ) la ovine/caprine. Este suficient ca animalele să fie înscrise în Baza Națională de Date (BND) și să se găsească în exploatații cu cod ANSVSA.
Fermierii din România care cresc oi și capre trebuie să știe că în 2024 subvenția (SCVZ) se poate solicita la APIA de către crescătorii activi pentru un efectiv cuprins între 150 şi 500 de capete de femele ovine şi/sau berbeci, inclusiv pe beneficiar.
Excepție fac crescătorii din unităţile administrativ-teritoriale din zona montană. Ei trebuie să solicite SCVZ pentru un efectiv cuprins între 60 şi 500 de capete de femele ovine şi/sau berbeci, inclusiv pe beneficiar.
Care sunt condițiile de acordare a subvenției pentru crescătorii de oi
Pe lângă cele enumerate mai sus, crescătorii de animale trebuie să mai îndeplinească cumulativ următoarele condiţii, notează Agrointel:
- a) animalele din exploataţie pentru care beneficiarul solicită SCVZ au vârsta de minimum un an la data de 31 martie a anului de cerere;
- b) animalele din exploataţie pentru care beneficiarul solicită SCVZ au vârsta de maximum 8 ani inclusiv la femele, respectiv 6 ani inclusiv la berbeci, în anul de cerere;
- c) efectivul de animale pentru care se solicită SCVZ trebuie să fie identificat şi înregistrat în Baza Națională de Date (BND) la data depunerii
- cererii de plată, dar nu mai târziu de prima zi a perioadei de reţinere;
- d) animalele pentru care se solicită SCVZ trebuie să fie menţinute, pe o perioadă de 100 de zile de la data-limită de depunere a cererii de
- plată, în exploataţia/exploataţiile cu cod ANSVSA menţionată/menţionate în cererea de plată;
- e) animalele pentru care se solicită SCVZ trebuie să fie fie înscrise/înregistrate în registrul genealogic al rasei/în BND în exploatații cu cod ANSVSA;
Condițiile de acordare a subvenției pentru crescătorii de capre
Dacă vorbim de crescătorii de capre, subvenția de la stat (SCVZ) se acordă fermierilor activi care îndeplinesc cumulativ următoarele condiţii:
- a) solicită SCVZ pentru un efectiv de minimum 50 şi maximum 500 de capete de femele caprine şi/sau ţapi de reproducţie, inclusiv, pe beneficiar, în exploataţii cu cod ANSVSA, care au vârsta de minimum un an la data de 31 martie a anului de cerere;
- b) solicitanţii cu un efectiv mai mare de 500 de capete de femele caprine şi/sau ţapi de reproducţie beneficiază de SCVZ calculat la nivelul a maximum 500 de capete de femele caprine şi/sau ţapi de reproducţie;
- c) femelele caprine şi/sau ţapii de reproducţie din exploataţia cu cod ANSVSA pentru care beneficiarul solicită SCVZ să aibă vârsta de maximum 8 ani inclusiv femelele şi, respectiv, 6 ani inclusiv ţapii de reproducţie în anul de cerere;
- d) efectivul de animale pentru care se solicită SCVZ trebuie să fie identificat şi înregistrat în BND la data depunerii cererii de plată, dar nu mai târziu de prima zi a perioadei de reţinere;
- e) femelele caprine şi/sau ţapii de reproducţie pentru care se solicită SCVZ trebuie să fie menţinute/menţinuţi, pe o perioadă de reţinere de 100 de zile de la data-limită de depunere a cererilor de plată, în exploataţia/exploataţiile cu cod ANSVSA menţionată/menţionate în cererea de plată;
- f) animalele pentru care se solicită SCVZ trebuie să fie înscrise/înregistrate în registrul genealogic al rasei/în BND în exploatații cu cod ANSVSA.
În 2024, cererile de plată trebuie depuse la APIA în perioada 4 aprilie – 7 iunie. Data limită este 7 iunie 2024, inclusiv, până la ora 14:30.
Pentru anul 2024, cuantumul planificat al subvenției la ovine/caprine este de 20,24 euro/cap de animal, iar cuantumul minim planificat este de 12,54 euro/cap de animal.